Oficiālais Vēstnesis L 100 , 01/04/1998 Lpp. 0046 - 0048



Komisijas Regula (EK) Nr. 726/98 (1998. gada 31. marts), ar ko groza Regulu (EK) Nr. 2543/95, ar kuru paredz īpašus sīki izstrādātus noteikumus olīveļļas eksporta licenču sistēmas piemērošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1581/96 [2], un jo īpaši tās 2. un 3. pantu, tā kā Komisijas Regulā (EK) Nr. 2543/95 [3], kurā jaunākie grozījumi izdarīti ar Regulu (EK) Nr. 2126/96 [4], ir paredzēti sīki izstrādāti noteikumi olīveļļas eksporta licenču sistēmas piemērošanai; tā kā, lai uzlabotu sistēmas darbību, būtu jāparedz īpaši sīki izstrādāti noteikumi attiecībā uz licencēm bez iepriekš noteiktas kompensācijas, jo īpaši attiecībā uz nodrošinājuma apmēru un licenču pieteikumu un licenču izsniegšanas grafiku; tā kā pieredze rāda, ka nodrošinājuma apmērs un licenču pieteikumu iesniegšanas un licenču izsniegšanas termiņi būtu jāpielāgo; tā kā, lai netraucētu normālu eksportu bez kompensācijām, veicamajiem pasākumiem, ja pastāv risks pārsniegt normāla noieta daudzumu, būtu jāaprobežojas tikai eksporta licencēm, ar kurām var pretendēt uz kompensāciju; tā kā, lai labāk uzraudzītu eksporta gaitu, būtu jāprecizē informācija, kas dalībvalstīm jāiesniedz; tā kā 5. panta 1. punkta ceturtajā ievilkumā Komisijas 1988. gada 16. novembra Regulā (EEK) Nr. 3719/88, ar ko nosaka kopējus sīki izstrādātus noteikumus importa un eksporta licenču un iepriekš noteiktas kompensācijas sertifikātu sistēmas piemērošanai attiecībā uz lauksaimniecības produktiem [5], kurā jaunākie grozījumi izdarīti ar Regulu (EK) Nr. 1404/97 [6], ir paredzēts, ka eksportam, attiecībā uz kuru nodrošinājums ir ECU 5 vai mazāks, licence nav vajadzīga; tā kā šā nodrošinājuma mazais apmērs, ko piemēro eksportam bez kompensācijas, nozīmē to, ka lielu daļu eksporta darbību var veikt bez licences, un tādēļ attiecīgo daudzumu uzraudzība kļūs vājāka; tā kā, lai no šāda riska izvairītos, uz šādiem gadījumiem būtu jāattiecina īpaši nosacījumi; tā kā šajā regulā paredzētie pasākumi saskan ar Eļļas un tauku nozares pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2543/95 groza šādi: 1. Regulas 2. panta 2. punktā "11–ciparu" aizstāj ar "12–ciparu". 2. Regulas 2. pantā: 1) 3. punktu aizstāj ar šādu: "3. Nodrošinājums attiecībā uz eksporta licencēm ir: a) ECU 10 par 100 kilogramiem tīrsvara attiecībā uz licencēm, kuru kompensāciju nosaka iepriekš; b) ECU 1 par 100 kilogramiem tīrsvara pārējos gadījumos."; 2) pievieno šādu punktu: "4. Neatkarīgi no Regulas (EEK) Nr. 3719/88 5. panta 1. punkta ceturtā ievilkuma licence nav vajadzīga, ja eksportē 50 kilogramu vai mazāku daudzumu." 3. Regulas 3. pantā: 1) 1. punktu aizstāj ar šādu: "1. Eksporta licenču pieteikumus ar iepriekš noteiktu kompensāciju ir jāiesniedz kompetentajām iestādēm katru nedēļu no otrdienas līdz ceturtdienai. Piektdien un pirmdien iesniegtos pieteikumus uzskata par iesniegtiem nākamajā otrdienā."; 2) ar šādu daļu aizstāj 2. punkta pirmo daļu: "2. Eksporta licences ar iepriekš noteiktu kompensāciju izsniedz pirmajā darbdienā pēc tās nedēļas otrdienas, kas seko 1. punktā minētajam laika posmam, ja vien Komisija kopš tā laika nav veikusi nevienu no 3. punktā minētajiem pasākumiem."; 3) 3. punkta pēdējo teikumu aizstāj ar šādu: "Šie pasākumi attiecas uz eksporta licencēm ar iepriekš noteiktu kompensāciju un atšķiras atbilstīgi produkta kodam lauksaimniecības produktu nomenklatūrā eksporta kompensācijām."; 4) 3. panta 5. punkta pēdējā ievilkumā vārdu "pirmdienā" aizstāj ar "otrdienā" un pievieno šādu teikumu: "Ja vienotā pieprasītā daudzuma sadalījums, kas ir mazāks nekā 80 %, attiecas tikai uz licencēm, par kurām var pretendēt uz kompensāciju, uzņēmējs drīkst pieprasīt, lai licenci, kas nedod tiesības uz kompensāciju, izsniedz attiecībā uz atlikušo daudzumu tajā pašā termiņā."; 5) pievieno šādu apakšpunktu: "6. Pieteikumus eksporta licencēm bez iepriekš noteiktas kompensācijas ir jāiesniedz kompetentajām iestādēm katru nedēļu no pirmdienas līdz piektdienai. Licences izsniedz nekavējoties." 4. Regulas 5. pantu groza šādi: 1) Ievaddaļas 1. punktā vārdu "ceturtdienas" aizstāj ar "piektdienas"; 2) 1. punkta a) apakšpunktu aizstāj ar šādu: "a) pieteikumiem eksporta licencēm ar iepriekš noteiktu kompensāciju, kas iesniegti no otrdienas līdz ceturtdienai saskaņā ar 3. panta 1. punktu;" 3) 1. punkta b) apakšpunktā vārdus "iepriekšējā pirmdienā" aizstāj ar vārdiem "no iepriekšējās piektdienas līdz attiecīgās nedēļas ceturtdienai, norādot atsevišķi licences ar iepriekš noteiktu kompensāciju un licences bez iepriekš noteiktas kompensācijas"; 4) 2. punktā teikuma daļu, kas ievada ievilkumus, aizstāj ar šādu: "Paziņojumā par 1. punkta a) apakšpunktā minētajiem pieteikumiem un, ja piemēro 3. panta 5. punktu, 1.punkta b) apakšpunktā minētā informācija precizē:"; 5) 2. punkta trešo ievilkumu pirms vārdiem "attiecība" papildina ar vārdiem "pēc vajadzības"; 6) 2. punktu papildina ar šādu apakšpunktu: "Šo informāciju sniedz atsevišķi, ja paredzēts izsniegt licences attiecībā uz pārtikas atbalsta pasākumiem."; 7) 3. punkta beigās pievieno šo: "…, norādot tirdzniecības gadu, kurā licence izsniegta." 5. Pielikuma B un D daļu aizstāj ar šīs regulas pielikuma attiecīgajām daļām. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1998. gada 18. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 31. martā Komisijas vārdā — Komisijas loceklis Franz Fischler [1] OV 172, 30.9.1966., 3025./66. lpp. [2] OV L 206, 16.8.1996., 11. lpp. [3] OV L 260, 31.10.1995., 33. lpp. [4] OV L 284, 6.11.1996., 15. lpp. [5] OV L 331, 2.12.1988., 1. lpp. [6] OV L 194, 23.7.1997., 5. lpp. -------------------------------------------------- PIELIKUMS "— B daļa – Iknedēļas paziņojums a) Licences ar iepriekš noteiktu kompensāciju: +++++ TIFF +++++ b) Licences bez iepriekš noteiktas kompensācijas:" +++++ TIFF +++++ "— D daļa – Ikmēneša paziņojums" +++++ TIFF +++++ --------------------------------------------------